 Ninkan oo aan xiligan indhaha sifiican wax uga arki Karin ayaa mar wax laga waydiiyay arintiisan sheegay in aanu isagu waxba ka garanayn wax lagu xukumay iyo inta sanadood ee uu jeelka ku jirayo, uuna u haystay in xabsi daayin lagu xukumay oo inta noloshiisa ka hadhsan uu halkaa ku dhamaysanayo, sidaasi daraadeedna aanu waligii wax cabasho ah samayn, wax dalab sii dayna aanu qoranin, waxa kale oo uu ka waramay in dadkii soo booqan jiray, iyo kuwii yaqaanay ee u iman jiray ay ugu danbaysay wakhti hore, isla markaasna aanay jirin xiligan qof uu garanayo, oo ama ehelkiisa ah ama saaxiibadiisii xiligaa ka nool, waxa kale oo uu sheegay in aanu kala garan karayn dhulkii uu ku noolaan jiray, oo badankiisu isku badalay dhismayaal iyo magaalooyin, aragtidiisa dhinaca indhuhuna aad u liidato, aadna uu u itaal daran yahay oo uu gaboobay, laakiin uu ku faraxsan yahay gurigiisii oo uu isaga oo badqaba ku soo noqday. 